CELEX: 62014CN0203
Language: lt
Date: 2014-04-23 00:00:00
Title: Byla C-203/14: 2014 m. balandžio 23 d. Tribunal Català de Contractes del Sector Públic (Ispanija) pateiktas prašymas priimti prejudicinį sprendimą byloje Consorci Sanitari del Maresme/Corporació de Salut del Maresme i la Selva

21.7.2014   
            
            
               LT
            
            
               Europos Sąjungos oficialusis leidinys
            
            
               C 235/5
            
         2014 m. balandžio 23 d.Tribunal Català de Contractes del Sector Públic (Ispanija) pateiktas prašymas priimti prejudicinį sprendimą byloje Consorci Sanitari del Maresme/Corporació de Salut del Maresme i la Selva
   
   (Byla C-203/14)
   2014/C 235/07
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Tribunal Català de Contractes del Sector Públic
   
   
      Šalys pagrindinėje byloje
   
   
      Pareiškėjas: Consorci Sanitari del Maresme
   
   
      Atsakovas: Corporació de Salut del Maresme i la Selva
   
   
      Prejudiciniai klausimai
   
   
               1.
            
            
               Ar viešojo administravimo subjektai laikytini viešaisiais subjektais, kaip tai suprantama pagal 2004 m. kovo 31 d. Europos Parlamento ir Tarybos direktyva 2004/18/EB (1) dėl viešojo darbų, prekių ir paslaugų pirkimo sutarčių sudarymo tvarkos derinimo?
            
         
               2.
            
            
               Jei atsakymas būtų teigiamas, ar pagal minėtą 2004 m. kovo 31 d. Direktyvą 2004/18/EB viešojo administravimo subjektai laikytini ūkio subjektais, kurie dėl to turi teisę dalyvauti viešuosiuose pirkimuose?
            
         
               3.
            
            
               Jei atsakymas būtų teigiamas, ar pagal 2004 m. kovo 31 d. Direktyvą 2004/18/EB viešojo administravimo subjektai gali ir turi būti viešų arba privačių sertifikavimo organizacijų įtraukiami į oficialius įmonių, tiekėjų ir paslaugų teikėjų sąrašus, kurie pagal Ispanijos teisę laikomi komercinės klasifikavimo sistemos dalimi?
            
         
               4.
            
            
               Vadovaujantis 2004 m. kovo 31 d. Direktyva 2004/18/EB, ar ji 2011 m. lapkričio 14 d. Karališkuoju dekretu įstatymu Nr. 3/2011, kuriuo patvirtintas konsoliduotas Viešojo sektoriaus sutarčių įstatymo tekstas, netinkamai perkelta į nacionalinę teisę ir, jei taip, ar Ispanijos teisės aktų leidėjas minėto 2011 m. lapkričio 14 d. Karališkojo dekreto įstatymo Nr. 3/2011 62 ir 65 straipsniais apribojo viešojo administravimo subjektams galimybę būti įtrauktiems į komercinio klasifikavimo registrus?
            
         
               5.
            
            
               Jei viešojo administravimo subjektams leidžiama dalyvauti viešuosiuose pirkimuose, tačiau, vadovaujantis 2004 m. kovo 31 d. Direktyva 2004/18/EB, jie negali būti įtraukti į komercinio klasifikavimo sąrašus, kokiu būdu galima patvirtinti jų tinkamumą sudaryti sutartį?
            
         
      (1)  OL L 134, p. 114; 2004 m. specialusis leidimas lietuvių k., 6 sk., 7 t., p. 132.